ΑΘΗΝΑ 16/8/2017

ΑΡ. ΠΡΩΤ.: 3424

ΔΕΛΤΙΟ ΤΥΠΟΥ

Σας κοινοποιούμε Καταγγελία του Σωματείου Εργαζομένων του Νοσοκομείου ΑΧΕΠΑ, που επιβεβαιώνει τις καταγγελίες της ΠΟΕΔΗΝ για Διοικητές Νοσοκομείων που είναι απρόθυμοι να εφαρμόσουν την νομοθεσία εκδίωξης των εργολάβων από τα Νοσοκομεία.

Στο Νοσοκομείο ΑΧΕΠΑ οι εργολάβοι όχι μόνο συνεχίζουν να υπάρχουν, αλλά επεκτείνονται σε όλες τις υποστηρικτικές υπηρεσίες.

Ο Διοικητής με σκοπιμότητα διέλυσε τα μαγειρεία, μετατάσσοντας το προσωπικό που υπηρετούσε εκεί, προκειμένου να του δοθεί η ευκαιρία να εκχωρήσει σε εργολάβους τη σίτιση. Ανέσυρε παλαιό διαγωνισμό και εκχωρεί τη σίτιση σε εργολάβο. Δεν ασχολείται με την πρόσληψη Προσωπικού Εστίασης με συμβάσεις εργασίας.

Να τους χαίρεστε τέτοιους Διοικητές κύριοι Υπουργοί της Υγείας.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ